Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u li jħassar ir-Regolament tal-Kunsill (KE) Nru 1288/2009 /* COM/2012/0298 final - 2012/0158 (COD) */





MEMORANDUM TA’ SPJEGAZZJONI 1. KUNTEST TAL-PROPOSTA Wara d-dħul fis-seħħ tat-Trattat dwar il-Funzjonament tal-Unjoni Ewropea (TFUE), il-miżuri tekniċi għall-konservazzjoni ma setgħux jibqgħu jiġu inklużi fir-Regolament annwali dwar l-opportunitajiet ta' sajd fuq bażi tranżizzjonali, minħabba li dak ir-Regolament seta' jinkludi biss miżuri dwar l-iffissar u l-allokazzjoni ta' opportunitajiet ta' sajd, filwaqt li l-hekk imsejħa “kundizzjonijiet assoċjati” li huma rilevanti għall-użu tal-opportunitajiet ta' sajd, iżda mhux funzjonalment marbuta magħhom, iridu jiġu adottati permezz ta' kodeċiżjoni. Għal din ir-raġuni, fl-2008 l-Kummissjoni ppreżentat proposta għal Regolament tal-Kunsill[1] dwar il-konservazzjoni tar-riżorsi tas-sajd permezz ta' miżuri tekniċi, bil-għan li dan jissostitwixxi r-Regolament (KE) Nru 850/98 dwar il-konservazzjoni ta' riżorsi tas-sajd permezz ta' miżuri tekniċi għall-protezzjoni ta' żgħar ta' organiżmi tal-baħar[2] u biex tipprovdi għall-implimentazzjoni permanenti tal-miżuri tekniċi stabbiliti fir-Regolament annwali dwar l-opportunitajiet ta' sajd fuq bażi tranżizzjonali. Madankollu, minħabba li ma ntlaħaqx ftehim politiku, din il-proposta ġiet irtirata f'Ottubru 2010. Sabiex jiżgura li l-miżuri tekniċi għall-konservazzjoni inklużi fir-Regolament (KE) Nru 43/2009 li jistabbilixxi għall-2009 l-opportunitajiet tas-sajd[3] jibqgħu fis-seħħ mill-1 ta' Jannar 2010, il-Kunsill adotta r-Regolament (KE) Nru 1288/2009 li jistabbilixxi miżuri tekniċi tranżitorji mill-1 ta’ Jannar 2010 sat-30 ta’ Ġunju 2011[4]. Dak ir-Regolament ipprovda għall-kontinwazzjoni ta' dawk il-miżuri tekniċi fuq bażi tranżizzjonali għal 18-il xahar, sat-30 ta' Ġunju 2011. Il-miżuri ġew estiżi aktar għal 18-il xahar oħra fil-kuntest tar-Regolament (UE) Nru 579/2011[5] peress li kien għadu mhux possibbli li jiġu inklużi fir-Regolament eżistenti (KE) Nru 850/98 dwar il-miżuri tekniċi (jew Regolament ġdid li jissostitwixxi dak ir-Regolament) sat-30 ta' Ġunju 2011. Il-Kummissjoni għandha l-ħsieb li tirrevedi r-Regolament (KE) Nru 850/98 wara r-riforma tal-Politika Komuni tas-Sajd u f'konformità magħha, riforma li bħalissa qed tiġi nnegozjata. Għalhekk, mhuwiex possibbli li Regolament ġdid dwar miżuri tekniċi jkun lest biex jidħol fis-seħħ sal-1 ta' Jannar 2013. Minħabba dan, hemm bżonn ta' soluzzjoni li tiżgura li l-miżuri tekniċi tranżizzjonali jinżammu wara l-31 ta' Diċembru 2012, biex b'hekk tippermetti li jkun hemm aktar żmien għall-iżvilupp ta' qafas ġdid għall-miżuri tekniċi. Il-miżuri tekniċi inklużi fir-Regolament (KE) Nru 43/2009 huma importanti għas-sajd sostenibbli, u jeħtieġ li l-kontinwità tagħhom tkun żgurata. Is-sospensjoni ta' dawn il-miżuri (ukoll temporanja) ikollha konsegwenzi negattivi fuq il-konservazzjoni tal-istokkijiet li dwarhom ikunu dawn l-istess miżuri kif ukoll fuq l-ekosistema tal-ħabitats vulnerabbli tal-baħar fond u tat-tjur tal-baħar - inkluż f'għadd ta' siti ta' NATURA 2000 stabbiliti permezz tad-Direttiva 92/43/KEE[6] fit-territorju Ewropew kif ukoll fiż-żoni magħluqa biex jipproteġu l-ħabitats vulnerabbli tal-baħar fond fl-ilmijiet internazzjonali. Is-sospensjoni tagħhom timplika wkoll li għadd ta' derogi ġustifikati u aċċettati mid-dispożizzjonijiet tar-Regolament (KE) Nru 850/98 ma jibqgħux japplikaw. Minbarra dan, abbażi tal-parir li ngħata mill-Kumitat Xjentifiku, Tekniku u Ekonomiku għas-Sajd (STECF), għandhom isiru emendi minuri għall-miżuri tekniċi inkwistjoni li huma inkonstistenti jew imorru kontra miżuri inklużi fir-Regolament (KE) Nru 850/98. Bl-istess mod, huwa meħtieġ li jiġu aġġornati l-miżuri eżistenti inklużi fir-Regolament (KE) Nru 43/2009 skont ir-rakkomandazzjoni adottata mill-Kummissjoni tas-Sajd tal-Atlantiku tal-Grigal (NEAFC) u wkoll li jiġu inklużi ċerti miżuri tekniċi biex jitnaqqas ir-rimi ta' speċijiet pelaġiċi fl-Atlantiku tal-Grigal hekk kif miftiehem man-Norveġja u l-Gżejjer Faroe u l-UE fl-2010, iżda li għadhom ma ġewx trasposti fil-leġiżlazzjoni tal-UE. Għalhekk huwa meqjus xieraq li r-Regolament (KE) Nru 850/98 jiġi emendat b'mod li jinkludi l-miżuri tekniċi inkwistjoni, u jitħassru, fejn possibbli, miżuri li, b'mod ċar, ma għadhomx jintużaw, inklużi kemm fir-Regolament (KE) Nru 850/98, kemm fir-Regolament (KE) Nru 1288/2009. 2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT Ma kienx hemm bżonn ta’ konsultazzjoni ma’ partijiet interessati jew ta' valutazzjoni tal-impatt. B'rabta mal-proposta għal Regolament tal-Kunsill adottat mill-Kummissjoni fl-2008 dwar il-konservazzjoni tar-riżorsi tas-sajd permezz ta' miżuri tekniċi, saret Valutazzjoni tal-Impatt[7]. Il-biċċa l-kbira tal-miżuri kkonċernati minn din il-proposta huma miżuri eżistenti, li kienu inklużi fil-proposta tal-2008 u għalhekk ġew koperti mill-Valutazzjoni tal-Impatt ta' dik il-proposta. Minħabba żviluppi li ilhom għaddejjin mill-2008, jeħtieġ li l-biċċa l-kbira tal-miżuri kkonċernati minn din il-proposta jiġu aġġornati iżda mhux mibdula fis-sustanza filwaqt li bosta oħrajn isegwu mill-obbligi internazzjonali u ma jeħtiġux valutazzjoni tal-impatt. 3. ELEMENTI LEGALI TAL-PROPOSTA · Sommarju tal-azzjoni proposta · L-azzjoni prinċipali hija dik li tiġi evitata s-sospensjoni tal-miżuri tekniċi inkwistjoni sal-aħħar tal-2012, liema sospensjoni jkollha konsegwenzi negattivi għall-konservazzjoni tal-istokkijiet involuti kif ukoll impatti fuq l-ekosistema. Din se tiżgura ċertezza legali għal dawn il-miżuri waqt li jkun qed jiġi żviluppat il-qafas ta' Regolament ġdid dwar il-miżuri tekniċi bħala parti mir-riforma tal-Politika Komuni tas-Sajd. · Bażi legali L-Artikolu 43(2) tat-Trattat dwar il-Funzjonament tal-Unjoni Ewropea. · Prinċipju tas-sussidjarjetà Il-proposta taqa’ fil-kompetenza esklussiva tal-Unjoni Ewropea. · Prinċipju tal-proporzjonalità Din il-proposta tinkorpora miżuri tekniċi eżistenti li huma inklużi fir-Regolament (UE) Nru 43/2009 u l-emendi għall-miżuri li diġà jeżistu fir-Regolament (KE) Nru 850/98, għalhekk ma tqajjem l-ebda tħassib dwar il-prinċipju ta' proporzjonalità. · Għażla tal-istrument L-istrument propost: Regolament tal-Parlament Ewropew u tal-Kunsill. Mezzi oħra ma jkunux xierqa minħabba r-raġuni li ġejja: Regolament irid jiġi emendat b’Regolament. 4. IMPLIKAZZJONI BAĠITARJA Din il-miżura ma tinvolvi l-ebda nefqa addizzjonali għall-Unjoni. 2012/0158 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u li jħassar ir-Regolament tal-Kunsill (KE) Nru 1288/2009 IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu, Wara li kkunsidraw il-proposta tal-Kummissjoni Ewropea, Wara li l-abbozz tal-att leġiżlattiv intbagħat lill-Parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew[8], Filwaqt li jaġixxu skont il-proċedura leġiżlattiva ordinarja, Billi: (1) Ir-Regolament tal-Kunsill (KE) Nru 1288/2009 tas-27 ta' Novembru 2009 li jistabbilixxi miżuri tekniċi tranżitorji mill-1 ta' Jannar 2010 sat-30 ta' Ġunju 2011[9] u l-att li jemendah, ir-Regolament (UE) Nru 579/2011 tat-8 ta' Ġunju 2011 li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar[10] jipprovdi għall-kontinwazzjoni ta' ċerti miżuri tekniċi stabbiliti fir-Regolament tal-Kunsill (KE) Nru 43/2009 tas-16 ta' Jannar 2009 li jistabbilixxi għall-2009 l-opportunitajiet tas-sajd u l-kundizzjonijiet assoċjati għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet Komunitarji, għal bastimenti Komunitarji, f’ilmijiet fejn huma meħtieġa limiti tal-qbid[11] fuq bażi tranżizzjonali sal-31 ta' Diċembru 2012. (2) Huwa mistenni qafas ġdid ta' miżuri tekniċi għall-konservazzjoni li jiġġustifika l-estensjoni tal-applikazzjoni ta' dawk il-miżuri tekniċi fuq bażi tranżizzjonali. Dan il-qafas mhux se jkun fis-seħħ sal-aħħar tal-2012 peress li l-adozzjoni tiegħu tiddependi ħafna fuq ir-riforma tal-Politika Komuni tas-Sajd (PKS). (3) Sabiex tkun żgurata l-kontinwazzjoni ta' konservazzjoni u ta' ġestjoni xierqa tar-riżorsi bijoloġiċi tal-baħar, ir-Regolament (KE) Nru 850/98 tat-30 ta' Marzu 1998 dwar il-konservazzjoni tar-riżorsi tas-sajd permezz ta' miżuri tekniċi għall-protezzjoni ta’ żgħar ta’ organiżmi tal-baħar għandu jiġi aġġornat billi fih jiġu inklużi l-miżuri tekniċi tranżizzjonali. (4) Ċerti miżuri biex jiġu esklużi s-salmonidi, il-qalfat jew il-lampredi mid-dispożizzjonijiet dwar il-kompożizzjoni tal-qabda għall-irkaptu fiss ma għadhomx rilevanti u għandhom jitħassru, hekk kif is-sajd ta' dawn l-ispeċi ma għadux jeżisti. (5) Għandha tinżamm il-projbizzjoni ta' selezzjoni kwalitattiva (high grading) fiż-żoni kollha tal-ICES u għandha tiġi introdotta projbizzjoni fuq ir-rilaxx ta' ċerti speċi jew fuq li dawn jitħallew jaħarbu kif ukoll rekwiżit biex iż-żoni tas-sajd jinbidlu meta 10 % tal-qabda jkun fiha ħut żgħir wisq, hekk kif miftiehem man-Norveġja u l-Gżejjer Faroe fl-2009, bil-għan li jitnaqqas il-qbid mhux mixtieq. (6) Fid-dawl tal-parir mogħti mill-Kumitat Xjentifiku, Tekniku u Ekonomiku għas-Sajd (STECF), ċertu għeluq ta' postijiet fejn tbid l-aringa mhuwiex meħtieġ iżjed biex ikun żgurat l-isfruttar sostenibbli ta' dik l-ispeċi fid-Diviżjoni VIa tal-ICES, dan l-għeluq għandu jitħassar. (7) Fid-dawl tal-parir mogħti mill-STECF, li jorbot in-nuqqas ta' disponibbiltà taċ-ċiċċirell man-nuqqas ta' suċċess fit-tgħammir tal-gawwija "kittiwakes", għandu jinżamm l-għeluq ta' żona fis-Subżona IV tal-ICES, ħlief għal sajd limitat kull sena biex jiġi mmonitorjat l-istokk. (8) Fid-dawl tal-parir mogħti mill-STECF l-użu ta' irkaptu li ma jaqbadx il-ksampu, għandu jiġi permess f'ċerti żoni fejn is-sajd għall-ksampu huwa projbit. (9) Fid-dawl tal-parir mogħti mill-ICES u l-STECF, ċerti miżuri tekniċi għall-konservazzjoni fil-Punent tal-Iskozja (id-Diviżjoni VIa tal-ICES), il-Baħar Ċeltiku (id-Diviżjonijiet VIIf,g tal-ICES) u l-Baħar Irlandiż (id-Diviżjoni VIIa tal-ICES) biex iħarsu l-istokkijiet tar-Rockall haddock, il-merluzz, il-haddock u l-merlangu għandhom jinżammu sabiex jikkontribwixxu għall-konservazzjoni tal-istokkijiet tal-ħut. (10) Fid-dawl tal-parir mogħti mill-STECF, il-miżuri li jippermettu l-użu ta' xlief tal-idejn u tagħmir ta' trejjix awtomatizzat għall-pollakkju (saithe) fid-Diviżjoni VIa tal-ICES u l-miżuri dwar l-użu ta' gradilji ta' tqassim f'żona ristretta fid-Diviżjoni VIIa tal-ICES, għandhom ikunu permessi. (11) Fid-dawl tal-parir mogħti mill-STECF, għandu jinżamm l-għeluq taż-żona biex jiġi protett il-haddock li jkun għadu qed jikber fid-Diviżjoni VIb tal-ICES. (12) Fid-dawl tal-parir mogħti mill-STECF, għandhom jinżammu miżuri biex jiġu protetti l-ġlejjeb riproduttivi tal-linarda fid-Diviżjoni VIa tal-ICES. (13) Il-miżuri stabbiliti fl-2011 mill-Kummissjoni tas-Sajd tal-Atlantiku tal-Grigal (NEAFC) sabiex jiġi protett ir-redfish fl-ilmijiet internazzjonali tas-Subżoni I u II tal-ICES għandhom jinżammu. (14) Il-miżuri stabbiliti mill-NEAFC fl-2011 sabiex jiġi protett ir-redfish fil-Baħar Irminger u ilmijiet kontigwi għandhom jinżammu. (15) Fid-dawl tal-parir mogħti mill-STECF, is-sajd bix-xbieki tat-tkarkir bit-travu li jużaw impulsi ta' kurrent elettriku għandhom jibqgħu permessi fid-Diviżjonijiet IVc u IVb tal-ICES fin-Nofsinhar taħt ċerti kundizzjonijiet. (16) Ċerti miżuri li jillimitaw il-ġestjoni tal-qabdiet u l-kapaċitajiet ta' rimi lura tal-ħut ta' bastimenti li jistadu għall-ħut pelaġiku li jimmiraw għall-kavalli, l-aringi u s-sawrell fl-Atlantiku tal-Grigal, hekk kif miftiehem fl-2009 bejn l-Unjoni u n-Norveġja u l-Gżejjer Faroe, għandhom jiġu implimentati fuq bażi permanenti. (17) Fid-dawl tal-parir mogħti mill-ICES, għandhom jinżammu l-miżuri tekniċi għall-konservazzjoni biex jiġu protetti l-istokkijiet tal-merluzz adult fil-Baħar Irlandiż matul l-istaġun ta’ meta jbid. (18) Fid-dawl tal-parir mogħti mill-STECF, is-sajd bl-għeżula u x-xbieki tat-tħabbil fid-Diviżjonijiet IIa, VIa, VIb, VIIb, VIIc, VIIj, VIIk tal-ICES u fis-Subżoni VIII, IX, X u XII tal-ICES f'ilmijiet li jkunu fondi aktar minn 200 m iżda inqas minn 600 m, għandu jkun permess biss taħt ċerti kundizzjonijiet li jipprovdu għall-protezzjoni ta' speċijiet tal-baħar fond li huma bijoloġikament sensittivi. (19) L-użu ta' ċertu rkaptu selettiv għandu jibqa' permess fil-Bajja ta' Biscay sabiex jiġi żgurat sfruttar sostenibbli tal-istokkijiet tal-marlozz u tal-ksampu u sabiex jitnaqqas ir-rimi ta' dawn l-ispeċijiet. (20) Ir-restrizzjonijiet fuq is-sajd f'ċerti żoni sabiex jiġu protetti ħabitats vulnerabbli tal-baħar fond fiż-żona regolatorja tal-NEAFC adottati mill-NEAFC fl-2004 u f'ċerti żoni fid-Diviżjonijiet VIIc,j,k tal-ICES u d-Diviżjoni VIIIc tal-ICES adottati mill-Unjoni fl-2008 għandhom jibqgħu fis-seħħ. (21) Skont il-parir mogħti minn Grupp ta' ħidma konġunt bejn l-Unjoni u n-Norveġja dwar miżuri tekniċi, il-projbizzjoni fi tmiem il-ġimgħa fuq is-sajd għall-aringi, għas-sawrell jew il-laċċa kaħla bl-irkaptu tat-tkarkir jew purse seines fi Skagerrak u Kattegat ma għadhiex tikkontribwixxi għall-konservazzjoni ta' stokkijiet ta' ħut pelaġiku minħabba bidliet fix-xejriet tas-sajd, mifthiema mill-Unjoni, in-Norveġja u l-Gżejjer Faroe fl-2011, u għaldaqstant din il-projbizzjoni għandha titħassar. (22) Għal raġunijiet ta' ċarezza u fl-interess ta' regolamentazzjoni aħjar, xi dispożizzjonijiet li ma għadhomx jintużaw għandhom jitħassru. (23) Id-daqsijiet minimi għall-gandoffli short-necked għandhom jiġu riveduti fid-dawl tad-dejta bijoloġika. (24) Ġie stabbilit daqs minimu għall-qarnita f'qabdiet li jsiru f'ilmijiet li jaqgħu taħt is-sovranità jew il-ġurisdizzjoni ta' pajjiżi terzi u li jinsabu fir-reġjun tal-Kumitat tas-Sajd għall-Atlantiku Ċentrali tal-Lvant (CECAF), sabiex dan jikkontribwixxi għall-konservazzjoni tal-qarnita, u b'mod partikolari biex jiġu protetti ż-żgħar tagħha. (25) Għandhom jiġu introdotti speċifikazzjonijiet ġodda għal gradilja ta' tqassim biex jitnaqqsu l-qabdiet inċidentali fis-sajd għall-ksampu fis-Subżona VI tal-ICES u fid-Diviżjoni VIIa tal-ICES. (26) Għandhom jinżammu l-ispeċifikazzjonijiet għax-xbieki ta' malji kwadri li għandhom jintużaw għas-sajd, taħt ċerti kundizzjonijiet, b'ċertu rkaptu miġbud fil-Bajja ta' Biscay. (27) Sabiex tkun indirizzata nuqqas ta' konsistenza bejn ir-Regolament (KE) Nru 43/2009 u r-Regolament (KE) Nru 850/98, għandu jkun permess l-użu ta' pannell ta' malji kwadri ta' 2 m fil-bastimenti b'saħħa tal-magna li tkun anqas minn 112 Kw f'żona ristretta fid-Diviżjoni VIa tal-ICES. (28) Ir-Regolament tal-Kunsill (KE) Nru 1288/2009 għandu jitħassar. (29) Ir-Regolament (KE) Nru 850/98 għalhekk għandu jiġi emendat skont dan. ADOTTAW DAN IR-REGOLAMENT: Artikolu 1 Ir-Regolament (KE) Nru 850/98 huwa emendat kif ġej: (1) L-Artikolu 13 jitħassar. (2) Għandu jiddaħħal it-Titolu IIIa li ġej: "TITOLU IIIa MIŻURI GĦAT-TNAQQIS TAR-RIMI" Artikolu 19a Organiżmi tal-baħar ta' daqs żgħir wisq 1. Kwalunkwe speċi soġġetta għal kwota maqbuda waqt kwalunkwe attività tas-sajd fir-Reġjuni 1 sa 4 speċifikati fl-Artikolu 2 ta' dan ir-Regolament għandha tittella’ abbord il-bastiment u sussegwentement tinħatt ‘l art. 2. Id-dispożizzjonijiet imsemmija fil-paragrafu 1 huma mingħajr preġudizzju għall-obbligi stabbiliti f'dan ir-Regolament jew fi kwalunkwe regolament ieħor dwar is-sajd. 3. Fir-Reġjuni 1 sa 4, fejn il-kwantità ta' kavalli, aringi jew sawrell ta' daqs żgħir wisq taqbeż l-10 % tal-kwantità totali tal-qabdiet fi kwalunkwe refgħa, il-bastiment għandu jbiddel iż-żona tas-sajd." (3) Fl-Artikolu 20, il-punt (d) tal-paragrafu 1 jitħassar. (4) L-Artikolu 29a huwa sostitwit b’dan li ġej: "Artikolu 29a Għeluq ta' żona għas-sajd taċ-ċiċċirell fiż-Subżona IV tal-ICES Għandu jkun ipprojbit li jinħatt l-art jew jinżamm abbord ċiċċirell maqbud fiż-żona ġeografika kkonfinata mill-kosta tal-Lvant tal-Ingilterra u l-Iskozja, u magħluqa bit-tgħaqqid sekwenzjali mal-linji ta' rombu tal-koordinati li ġejjin, li għandhom jitkejlu bis-sistema WGS84: – il-kosta tal-Lvant tal-Ingilterra fil-latitudni 55 30'N, – il-latitudni 55 30'N, il-lonġitudni 01 00'W, – il-latitudni 58 00'N, il-lonġitudni 01 00'W, – il-latitudni 58 00'N, il-lonġitudni 02 00'W, – il-kosta tal-Lvant tal-Iskozja fil-lonġitudni 02 00'W." (5) L-Artikolu 29b, il-paragrafu 3 huwa emendat kif ġej: "3. B'deroga mill-projbizzjoni stabbilita fil-paragrafu 1, is-sajd bil-kavetti li ma jaqbdux il-ksampu għandu jkun awtorizzat fiż-żoni ġeografiċi u matul il-perjodi li jinsabu fil-paragrafu 1(a) u 1(b)." (6) L-Artikoli 29c sa 29h li ġejjin huma miżjuda: "Artikolu 29c Il-kaxxa Rockall Haddock fis-Subżona VI tal-ICES 1. Is-sajd kollu tar-Rockall haddock, għajr dak bil-konzijiet, għandu jiġi pprojbit fiż-żoni magħluqa bit-tgħaqqid sekwenzjali mal-linji ta' rombu tal-koordinati li ġejjin, li għandhom jitkejlu bis-sistema WGS84: – 57o00' N, 15o00' W – 57o00' N, 14o00' W – 56o30' N, 14o00' W – 56o30' N, 15o00' W" Artikolu 29d Restrizzjonijiet fuq is-sajd għall-merluzz, haddock u merlangu fis-Subżona VI tal-ICES 1. Għandu jkun ipprojbit li titwettaq kwalunkwe attività tas-sajd għall-merluzz, haddock u merlangu fil-parti tad-Diviżjoni VIa tal-ICES li tinsab fil-Lvant jew fin-Nofsinhar ta' dawk il-linji ta’ rombu li jgħaqqdu, b'mod sekwenzjali, il-koordinati li ġejjin u li għandhom jitkejlu bis-sistema WGS84: – 54o30' N, 10o35' W – 55o20' N, 09o50' W – 55o30' N, 09o20' W – 56o40' N, 08o55' W – 57o00' N, 09o00' W – 57o20' N, 09o20' W – 57o50' N, 09o20' W – 58o10' N, 09o00' W – 58o40' N, 07o40' W – 59o00' N, 07o30' W – 59o20' N, 06o30' W – 59o40' N, 06o05' W – 59o40' N, 05o30' W – 60o00' N, 04o50' W – 60o15' N, 04o00' W 2. Kwalunkwe bastiment tas-sajd preżenti fiż-żona msemmija fil-paragrafu 1 għandu jiżgura li kull irkaptu tas-sajd li jkun hemm abbord jintrabat u jiġi stivat skont l-Artikolu 47 tar-Regolament tal-Kunsill (KE) Nru 1224/2009[12]. 3. B’deroga mill-paragrafu 1, għandhom ikunu permessi attivitajiet tas-sajd bl-użu ta’ xbieki statiċi bil-lasti għall-użu mal-kosta, ħammiela għall-imrewħa, ħammiela għall-masklu, xlief tal-idejn, trejjix mekkanizzat, għeżula tal-mitlaq u tartaruni tax-xtut, nases u kavetti fiż-żoni u l-perjodi speċifikati, sakemm: (a) l-ebda rkaptu tas-sajd għajr xbieki statiċi bil-lasti għall-użu mal-kosta, ħammiela għall-imrewħa, ħammiela għall-masklu, trejjix mekkanizzat, għeżula tal-mitlaq u tartaruni tax-xtut, nases u kavetti ma jinġarr abbord jew jintuża; u (b) l-ebda ħut għajr sawrell, pollakkju, saithe u salamun, jew frott tal-baħar għajr molluski u krustaċji ma jinżamm abbord, jinħatt jew jittella’ l-art. 4. B’deroga mill-paragrafu 1, għandhom ikunu permessi attivitajiet tas-sajd fiż-żona msemmija f'dak il-paragrafu bl-użu ta' xbieki b'malji iżgħar minn 55 mm, sakemm: (a) l-ebda xibka b'malji ta’ 55 mm jew akbar ma tinżamm abbord; u (b) l-ebda ħut għajr aringi, kavalli, sardin, sardinelli, sawrell, laċċ ikħal, stokkafixx, pixxitrumbetti u arġentini ma jinżamm abbord. 5. B'deroga mill-paragrafu 1, għandu jkun permess is-sajd għall-ksampu sakemm: (a) l-irkaptu tas-sajd użat jinkludi gradilja tat-tqassim skont l-Anness XIVa; jew pannell ta' malji kwadri hekk kif deskritt fl-Anness XIVc; (b) l-irkaptu tas-sajd ikun magħmul minn malji b'qies minimu ta' 80 mm. (c) mhux inqas minn 30 % skont il-piż tal-qabda miżmuma tikkonsisti minn ksampi; (d) mhux aktar minn 10 % skont il-piż tal-qabda miżmuma tikkonsisti minn xi taħlita ta' merluzz, haddock u/jew merlangu; 6. Il-paragrafu 5 ma għandux japplika fiż-żona magħluqa bit-tgħaqqid sekwenzjali mal-linji ta' rombu tal-koordinati li ġejjin, li għandhom jitkejlu skont is-sistema WGS84: – 59o05' N, 06o45' W – 59o30' N, 06o00' W – 59o40' N, 05o00' W – 60o00' N, 04o00' W – 59o30' N, 04o00' W – 59o05' N, 06o45' W 7. B'deroga mill-paragrafu 1, għandu jkun permess li jsir sajd bix-xbieki tat-tkarkir, tartaruni demersali jew irkaptu simili sakemm: (a) ix-xbieki kollha abbord il-bastiment ikunu magħmula minn malji b'qies minimu ta' 120 mm għall-bastimenti b'tul totali ta' aktar minn 15-il metru u ta' 110 mm għall-bastimenti l-oħra kollha; (b) mhux aktar minn 30 % skont il-piż tal-qabda miżmuma tikkonsisti minn xi taħlita ta' merluzz, haddock u/jew merlangu; (c) fejn il-qabda miżmuma abbord tikkonsisti minn inqas minn 90 % pollakkju (saithe), l-irkaptu tas-sajd użat jinkorpora pannell ta' malji kwadri kif deskritt fl-Anness XIVc, u; (d) fejn it-tul totali tal-bastiment ikun 15-il metru jew inqas, irrispettivament mill-kwantità tal-qabdiet ta' pollakkju (saithe) li jinżammu abbord, l-irkaptu tas-sajd użat jinkorpora pannell ta' malji kwadri kif deskritt fl-Anness XIVd. 8. Il-paragrafu 7 ma għandux japplika fiż-żona magħluqa bit-tgħaqqid sekwenzjali b’linji ta’ rombu tal-koordinati segwenti, li għandhom jitkejlu skont is-sistema WGS84: – 59o05' N, 06o45' W – 59o30' N, 06o00' W – 59o40' N, 05o00' W – 60o00' N, 04o00' W – 59o30' N, 04o00' W – 59o05' N, 06o45' W 9. Mill-1 ta’ Jannar sat-30 ta' Ġunju kull sena, kull Stat Membru kkonċernat għandu jimplimenta programm ta' osservaturi abbord sabiex jittieħdu kampjuni tal-qabdiet u r-rimi tal-bastimenti li jibbenefikaw mid-derogi pprovduti fil-paragrafi 6 u 7. Il-programmi tal-osservaturi għandhom jitwettqu mingħajr preġudizzju għall-obbligi taħt ir-regoli rispettivi u għandhom jimmiraw li jagħmlu stima tal-qabdiet u r-rimi tal-merluzz, haddock u merlangu bi preċiżjoni ta' mhux inqas minn 20 %. 10. L-Istati Membri kkonċernati għandhom jibagħtu rapport preliminari lill-Kummissjoni dwar l-ammont totali ta’ qabdiet u rimi ta’ bastimenti soġġetti għall-programm tal-osservaturi sa mhux aktar tard mit-30 ta’ Ġunju tas-sena li fiha jiġi implimentat il-programm. Ir-rapport finali tas-sena kalendarja kkonċernata għandu jintbagħat sa mhux aktar tard mill-1 ta' Frar tas-sena kalendarja li tiġi wara. Artikolu 29e Restrizzjonijiet fuq is-sajd għall-merluzz fis-Subżona VII tal-ICES 1. Mill-1 ta' Frar sal-31 ta' Marzu, għandu jkun ipprojbit li titwettaq attività tas-sajd fis-Subżona VII tal-ICES fiż-żona li ġejja u li tikkonsisti minn rettangoli statistiċi tal-ICES: 30E4, 31E4, 32E3. Din il-projbizzjoni ma għandhiex tapplika 'l ġewwa minn sitt mili nawtiċi mil-linja bażi. 2. B’deroga mill-paragrafu 1, għandhom ikunu permessi attivitajiet ta' sajd bl-użu ta’ xbieki statiċi bil-lasti għall-użu mal-kosta, ħammiela għall-imrewħa, ħammiela għall-masklu, għeżula tal-mitlaq u tartaruni tax-xtut, xlief tal-idejn, trejjix mekkanizzat, għeżula tal-mitlaq u tartaruni tax-xtut, nases u kavetti fiż-żoni u l-perjodi speċifikati, sakemm: (a) l-ebda rkaptu tas-sajd għajr xbieki statiċi bil-lasti għall-użu mal-kosta, ħammiela għall-imrewħa, ħammiela għall-masklu, għeżula tal-mitlaq u tartaruni tal-ixtut, xlief tal-idejn, trejjix mekkanizzat, nases u kavetti ma jinġarr abbord jew jintuża; u (b) l-ebda ħut għajr sawrell, pollakkju, salamun, jew frott tal-baħar għajr molluski u krustaċji ma jinżamm abbord, jinħatt jew jittella’ l-art. 3. B’deroga mill-paragrafu 1, għandhom ikunu permessi attivitajiet tas-sajd fiż-żona msemmija f'dak il-paragrafu bl-użu ta' xbieki b'malji iżgħar minn 55 mm, sakemm: (a) l-ebda xibka b'malji ta’ 55 mm jew akbar ma tinżamm abbord; u (b) l-ebda ħut għajr aringi, kavalli, sardin, sardinelli, sawrell, laċċ ikħal, stokkafixx, pixxitrumbetti u arġentini ma jinżamm abbord. Artikolu 29f Regoli speċjali għall-protezzjoni tal-linarda 1. Fil-perjodu mill-1 ta' Marzu sal-31 ta' Mejju għandu jkun ipprojbit li tinżamm abbord kwantità ta' linarda li taqbeż is-6 tunnellati għal kull vjaġġ tas-sajd fiż-żoni tad-Diviżjoni VIa tal-ICES, magħluqa bit-tgħaqqid sekwenzjali mal-linji ta' rombu tal-koordinati li ġejjin, li għandhom jitkejlu bis-sistema WGS84: (a) It-tarf tal-blata kontinentali Skoċċiża – 59o58' N, 07o00' W – 59o55' N, 06o47' W – 59o51' N, 06o28' W – 59o45' N, 06o38' W – 59o27' N, 06o42' W – 59o22' N, 06o47' W – 59o15' N, 07o15' W – 59o07' N, 07o31' W – 58o52' N, 07o44' W – 58o44' N, 08o11' W – 58o43' N, 08o27' W – 58o28' N, 09o16' W – 58o15' N, 09o32' W – 58o15' N, 09o45' W – 58o30' N, 09o45' W – 59o30' N, 07o00' W (b) It-tarf ta’ Rosemary bank – 60o00' N, 11o00' W – 59o00' N, 11º00' W – 59º00' N, 09º00' W – 59º30' N, 09º00' W – 59º30' N, 10º00' W – 60º00' N, 10º00' W Mhux inkluża ż-żona magħluqa bit-tgħaqqid sekwenzjali mal-linji ta' rombu tal-koordinati li ġejjin, li għandhom jitkejlu skont is-sistema WGS84: – 59o15' N, 10o24' W – 59o10' N, 10o22' W – 59o08' N, 10o07' W – 59o11' N, 09o59' W – 59o15' N, 09o58' W – 59o22' N, 10o02' W – 59o23' N, 10o11' W – 59o20' N, 10o19' W 2. Meta jidħol u meta joħroġ miż-żoni stabbiliti fil-paragrafu 1, il-kaptan ta’ bastiment tas-sajd għandu jirreġistra d-data, il-ħin u l-post tad-dħul u tal-partenza fil-ġurnal ta’ abbord. 3. F'żona waħda jew l-oħra miż-żewġ żoni stabbiliti fil-paragrafu 1, jekk bastiment jilħaq is-6 tunnellati ta' linardi: (a) Għandu jieqaf mis-sajd immedjatament u joħroġ miż-żona li jinsab fiha; (b) Ma għandux jerġa’ jidħol f'xi waħda miż-żoni sakemm il-qabda tiegħu tkun inħattet l-art (c) Ma għandux jerġa’ jitfa’ lura l-baħar kwalunkwe kwantità ta’ linarda. 4. L-osservaturi msemmija fl-Artikolu 8 tar-Regolament (KE) Nru 2347/2002[13] assenjati għall-bastimenti tas-sajd preżenti f’waħda miż-żoni msemmija fil-paragrafu 1 għandhom, minbarra l-kompitu tagħhom f’konformità ma’ dak l-Artikolu, għal kampjuni xierqa tal-qabdiet ta’ linarda, ikejlu l-ħut fil-kampjuni u jiddeterminaw l-istadju tal-maturità sesswali tal-ħut subkampjunat. Abbażi tal-parir mogħti mill-STECF, l-Istati Membri għandhom jistabbilixxu protokolli dettaljati għall-kampjunar u għall-ġbir ta' riżultati. 5. Matul il-perjodu mill-15 ta’ Frar sal-15 ta’ April, għandu jkun ipprojbit l-użu ta’ xbieki tat-tkarkir tal-qiegħ, konzijiet u għeżula f’żona magħluqa bit-tgħaqqid sekwenzjali mal-linji ta' rombu tal-koordinati li ġejjin, u li għandhom jitkejlu skont is-sistema ta' koordinati WGS84: – 60o58.76' N, 27o27.32' W – 60o56.02' N, 27o31.16' W – 60o59.76' N, 27o43.48' W – 61o03.00' N, 27o39.41' W. Artikolu 29g Miżuri għas-sajd tar-redfish f'ilmijiet internazzjonali fis-Subżoni I u II tal-ICES 1. Sajd li jimmira r-redfish f'ilmijiet internazzjonali tas-Subżoni I u II tal-ICES huwa permess biss fil-perjodu mill-15 ta' Awwissu sat-30 ta' Novembru minn bastimenti li preċedentement intużaw fis-sajd għar-redfish fiż-Żona Regolatorja tan-NEAFC. 2. Il-bastimenti għandhom jillimitaw il-qabdiet inċidentali tagħhom tar-redfish f'sajdiet oħrajn għal massimu ta' 1 % tal-qabda totali miżmuma abbord. 3. Il-fattur ta' konverżjoni li għandu jiġi applikat għall-preżentazzjoni tal-ħuta mnaddfa u bla ras, inkluż il-qatgħa Ġappuniża, tar-redfish maqbud f'din is-sajda għandu jkun 1.70. 4. B'deroga mill-Artikolu 9(1)(b) tar-Regolament (UE) Nru 1236/2010[14] il-kaptani tal-bastimenti tas-sajd involuti f'din is-sajda għandhom jirrapportaw il-qabdiet tagħhom kuljum. 5. Minbarra d-dispożizzjonijiet tal-Artikolu 5 tar-Regolament (UE) Nru 1236/2010, awtorizzazzjoni biex wieħed jistad għar-redfish għandha tkun valida biss jekk ir-rapporti trażmessi minn bastimenti skont l-Artikolu 9(1) tar-Regolament (UE) Nru 1236/2010 jkunu rreġistrati skont l-Artikolu 9(3) tar-Regolament (UE) Nru 1236/2010; 6. L-Istati Membri għandhom jiżguraw li l-informazzjoni xjentifika tinġabar minn osservaturi xjentifiċi abbord il-bastimenti li jtajru l-bandiera tagħhom. Bħala minimu l-informazzjoni miġbura għandha tinkludi dejta rappreżentattiva dwar is-sess, l-età u l-kompożizzjoni skont it-tul, skont il-fond. Din l-informazzjoni għandha tkun rappurtata lill-ICES mill-awtoritajiet kompetenti fl-Istati Membri. 7. Il-Kummissjoni għandha tinforma lill-Istati Membri dwar id-data li fiha s-Segretarjat tal-NEAFC ikun innotifika lill-Partijiet Kontraenti tan-NEAFC li l-qabdiet totali permissibbli (TAC) ikunu ġew eżawriti. Minn din id-data l-Istati Membri għandhom jipprojbixxu s-sajd dirett għar-redfish minn bastimenti li jtajru l-bandiera tagħhom. Artikolu 29h Miżuri għas-sajd tar-redfish fil-Baħar Irminger u l-ilmijiet ta' madwaru 1. Għandu jiġi pprojbit li jinqabad ir-redfish qabel l-10 ta' Mejju ta’ kull sena fl-ibħra internazzjonali tas-Subżona V tal-ICES u l-ilmijiet tal-Unjoni tas-Subżoni XII u XIV tal-ICES magħluqa bit-tgħaqqid sekwenzjali mal-linji ta' rombu tal-koordinati li ġejjin, u li għandhom jitkejlu skont is-sistema WGS84 (minn hawn 'il quddiem "Iż-Żona ta' Konservazzjoni tar-Redfish"): – 64°45' N, 28°30' W – 62°50' N, 25°45' W – 61°55' N, 26°45' W – 61°00' N, 26°30' W – 59°00' N, 30°00' W – 59°00' N, 34°00' W – 61°30' N, 34°00' W – 62°50' N, 36°00' W – 64°45' N, 28°30' W 2. Għandu jiġi pprojbit l-użu ta’ xbieki tat-tkarkir b’malji ta’ inqas minn 100 mm. 3. Il-fattur ta' konverżjoni li għandu jiġi applikat għall-preżentazzjoni tal-ħuta mnaddfa u bla ras, inkluż il-qatgħa Ġappuniża, tar-redfish maqbud f'din is-sajda għandu jkun 1.70. 4.. Il-kaptani tal-bastimenti tas-sajd impenjati fis-sajda barra ż-Żona ta’ Konservazzjoni tar-Redfish, għandhom jittrażmettu r-rapport tal-qabda pprovdut fl-Artikolu 9(1)(b) tar-Regolament (UE) Nru 1236/2010, kuljum wara li jitlestew l-operazzjonijiet tas-sajd ta’ dik il-ġurnata kalendarja. Għandu jindika l-qabdiet abbord li saru mill-aħħar komunikazzjoni tal-qbid. 5. Minbarra d-dispożizzjonijiet tal-Artikolu 5 tar-Regolament (UE) Nru 1236/2010, awtorizzazzjoni biex wieħed jistad għar-redfish għandha tkun valida biss jekk ir-rapporti trażmessi minn bastimenti jkunu skont l-Artikolu 9(1) tar-Regolament (UE) Nru 1236/2010 u rreġistrati skont l-Artikolu 9(3) tar-Regolament (UE) Nru 1236/2010. 6. Ir-rapporti msemmija fil-paragrafu 5 għandhom isiru skont ir-regoli rilevanti." (7) Għandu jiddaħħal l-Artikolu 31a li ġej "Artikolu 31a Sajd Elettriku fid-Diviżjonijiet IVc u IVb tal-ICES 1. B’deroga mill-Artikolu 31, sajd bix-xibka tat-tkarkir bit-travu li juża impulsi ta’ kurrent elettriku għandu jkun permess fid-Diviżjonijiet IVc u IVb tal-ICES fin-Nofsinhar ta' linja ta’ rombu li jaqbdu magħha l-punti sussegwenti, li għandhom jitkejlu skont is-sistema tal-koordinati WGS84: – punt fuq il-kosta tal-Lvant tar-Renju Unit fil-latitudni 55o N, – imbagħad Lvant għal latitudni 55o N, lonġitudni 5o E, – imbagħad Tramuntana sal-latitudni 56o N, – u fl-aħħar Lvant lejn punt fil-kosta tal-Punent tad-Danimarka fuq il-latitudni 56o N. 2. Is-sajd bl-impulsi elettriċi għandu jkun permess biss meta: (a) mhux aktar minn 5 % tal-flotta tat-tkarkir bit-travu ta' kull Stat Membru juża t-tkarkir bl-impulsi elettriċi; (b) il-qawwa massima tal-elettriku f'kW għal kull xibka tat-tkarkir bit-travu ma tkunx aktar mit-tul f'metri tat-travu immultiplikat b'1.25; (c) il-vultaġġ effettiv bejn l-elettrodi ma jkunx aktar minn 15V; (d) il-bastiment ikun mgħammar b'sistema ta' ġestjoni kompjuterizzata awtomatika li tirreġistra l-qawwa massima użata għal kull travu u l-vultaġġ attwali bejn l-elettrodi għal mill-inqas l-aħħar 100 ġibda. Mhuwiex possibli li persuni mhux awtorizzati jimmodifikaw din is-sistema awtomatika ta' ġestjoni kompjuterizzata; (e) għandu jkun ipprojbit l-użu ta' tickler chain waħda jew aktar quddiem iz-zappapied." (8) Għandu jiddaħħal l-Artikolu 32a li ġej: "Artikolu 32a Ġestjoni tal-qabdiet u restrizzjonijiet fuq ir-rimi lura tal-ħut fuq bastimenti tas-sajd għall-ħut pelaġiku 1. L-ispazju massimu bejn il-vireg fis-separatur tal-ilma abbord bastimenti li jistadu għall-ħut pelaġiku u li għandhom fil-mira l-kavalli, l-aringi u s-sawrell u li joperaw fiż-Żona tal-Konvenzjoni tan-NEAFC hekk kif definit fl-Artikolu 3(3) tar-Regolament (UE) Nru 1236/2010 għandu jkun 10 mm. Il-vireg iridu jiġu wweldjati f'posthom. Jekk fis-separatur tal-ilma jintużaw toqob minflok vireg, id-dijametru massimu tat-toqob ma għandux jaqbeż 10 mm. Toqob fiż-żrieraq li jkunu quddiem is-separatur tal-ilma ma għandux ikollhom dijametru akbar minn 15 mm. 2. Il-possibbiltà ta' rimi lura ta' ħut taħt il-livell tal-ilma tal-bastiment minn tankijiet li jarmu bil-mod (buffer tanks) jew minn tankijiet tal-ilma baħar refriġirat (Refrigerated seawater - RSW) għall-bastimenti tas-sajd għall-ħut pelaġiku kollha li joperaw fiż-Żona ta' Konvenzjoni tan-NEAFC għandha tiġi pprojbita għall-bastimenti kollha tas-sajd pelaġiku li joperaw fiż-Żona ta' Konvenzjoni tan-NEAFC. 3. It-tpinġijiet marbuta mal-ġestjoni tal-qabdiet u mal-kapaċitajiet ta' rimi lura ta' ħut tal-bastimenti tas-sajd għall-ħut pelaġiku li jimmiraw il-kavalli, l-aringi u s-sawrell fiż-Żona ta' Konvenzjoni tan-NEAFC, u li huma ċertifikati mill-awtoritajiet kompetenti tal-Istati Membri tal-bandiera, kif ukoll kwalunkwe modifika li ssirilhom għandhom jintbagħtu mill-kaptan tal-bastiment lill-awtoritajiet kompetenti tas-sajd tal-Istat Membru tal-bandiera. L-awtoritajiet kompetenti tal-Istat Membru tal-bandiera tal-bastimenti għandhom iwettqu verifiki perjodiċi tal-livell ta' preċiżjoni tat-tpinġijiet ippreżentati. Fuq il-bastiment għandhom dejjem jinżammu kopji. " (9) Għandhom jiddaħħlu l-Artikoli 34a sa 34f li ġejjin: "Artikolu 34a Miżuri tekniċi għall-konservazzjoni fil-Baħar Irlandiż 1. Tul il-perjodu mill-14 ta' Frar sat-30 ta' April, ma għandux ikun permess l-użu ta' kwalunkwe xibka demersali, tartarun jew xbieki simili li jinġibdu, kwalunkwe għażel, parit, xbieki tat-tħabbil, xbieki statiċi simili jew kwalunkwe rkaptu tas-sajd bis-snanar f'dik il-parti tad-Diviżjoni VIIa tal-ICES magħluqa kif ġej: – il-kosta tal-Lvant tal-Irlanda u l-kosta tal-Lvant tal-Irlanda ta' Fuq, u – linji dritti li jgħaqqdu sekwenzjalment il-koordinati ġeografiċi li ġejjin: – punt fuq il-kosta tal-Lvant tal-peniżola tal-Ards fl-Irlanda ta' Fuq f’54o 30 N, – 54o30' N, 04o50' W, – 53o 15' N, 04o50' W, – punt fuq il-kosta tal-Lvant tal-Irlanda f’53o15' N. 2. B'deroga mill-paragrafu 1, fiż-żona u l-perjodu msemmi fih: (a) l-użu tal-għeżula tat-tkarkir demersali għandu jkun permess sakemm ma jinżamm abbord l-ebda tip ieħor ta' rkaptu tas-sajd u li tali xbieki: – ikollhom malji ta' daqs li jvarja minn 70 mm sa 79 mm, jew minn 80 mm sa 99 mm; u – ma jinkorporaw l-ebda malja individwali ta’ daqs akbar minn 300 mm, tkun liem tkun il-pożizzjoni tagħhom fix-xibka; u – jintużaw biss fiż-żona magħluqa bit-tgħaqqid sekwenzjali mal-linji ta’ rombu tal-koordinati ġeografiċi li ġejjin, u li għandhom jitkejlu skont is-sistema ta' koordinati WGS84: – 53o30' N, 05o30' W – 53o30' N, 05o20' W – 54o20' N, 04o50' W – 54o30' N, 05o10' W – 54o30' N, 05o20' W – 54o00' N, 05o50' W – 54o00' N, 06o10' W – 53o45' N, 06o10' W – 53o45' N, 05o30' W – 53o30' N, 05o30' W (b) l-użu ta' kwalunkwe xibka demersali, tartarun jew xbieki simili li jinġibdu b'pannell separatur jew bi gradilja selettiva għandu jkun permess sakemm l-ebda tip ta' rkaptu tas-sajd ieħor ma jinżamm abbord u li tali xbieki: – jikkonformaw mal-kundizzjonijiet stipulati fil-paragrafu 2(a); – fil-każ ta' pannell separatur, ikun magħmul skont id-dettalji tekniċi pprovduti fl-Anness tar-Regolament tal-Kunsill (KE) Nru 254/2002[15]; u – fil-każ ta' gradilji selettivi, ikunu f'konformità mal-Anness XIVa. (c) Barra dan, kwalunkwe xibka demersali, tartarun jew xbieki simili li jinġibdu b'pannell separatur jew bi gradilja selettiva jistgħu jintużaw fiż-żona magħluqa bit-tgħaqqid sekwenzjali mal-linji ta' rombu tal-koordinati li ġejjin, u li għandhom jitkejlu skont is-sistema ta' koordinati WGS84: – 53o45' N, 06o00' W – 53o45' N, 05o30' W – 53o30' N, 05o30' W – 53o30' N, 06o00' W – 53o45' N, 06o00' W "Artikolu 34b L-użu tal-għeżula fid-Diviżjonijiet IIIa, IVa, Vb, VIa, VIb, VIIb, c, j, k tal-ICES u s-Subżoni VIII, IX, X u XII tal-ICES 1. Bastimenti tal-Unjoni ma għandhomx jużaw għeżula tal-qiegħ, xbieki tat-tħabbil u pariti fi kwalunkwe pożizzjoni li l-fond tagħha huwa aktar minn 200 metru fid-Diviżjonijiet IIIa, IVa, Vb, VIa, VIb, VII b, c, j, k tal-ICES u fis-Subżoni XII tal-ICES fil-Lvant ta' 27° W, VIII, IX u X. 2. Il-bastimenti kollha li jużaw għeżula tal-qiegħ jew xbieki tat-tħabbil fi kwalunkwe pożizzjoni fejn il-fond tagħha huwa aktar minn 200 metru fid-Diviżjonijiet IIIa, IVa, Vb, VIa, VIb, VII b, c, j, k tal-ICES u fis-Subżoni XII tal-ICES fil-Lvant ta' 27° W, VIII, IX u X, għandu jkollhom permess tas-sajd speċjali għax-xbieki fissi maħruġ mill-Istat Membru tal-bandiera. 3. B'deroga mill-paragrafu 1 għandu jkun permess l-użu tal-irkaptu li ġej: (a) Għeżula fid-Diviżjonijiet IIIa, IVa, Vb, VIa, VIb, VII b, c, j, k tal-ICES u s-Subżona XII tal-ICES fil-Lvant ta' 27o W b’daqs tal-malji ekwivalenti għal 120mm jew aktar u inqas minn 150 mm, għeżula fid-Diviżjonijiet VIIIa, b, d tal-ICES u s-Subżona X tal-ICES bid-daqs tal-malji ekwivalenti għal 100 mm jew aktar u anqas minn 130 mm u l-għeżula fid-Diviżjonijiet VIIIc tal-ICES u s-Subżona IX tal-ICES bid-daqs tal-malji ekwivalenti għal 80 mm jew aktar u inqas minn 110 mm sakemm: – jintużaw f'ilmijiet li l-fond tagħhom fuq il-mappa huwa inqas minn 600 metru, – ikunu ta' mhux aktar minn 100 malja fond, ikollhom proporzjon tad-dendil ta' mhux anqas minn 0.5, – ikunu armati b'sufruni jew oġġetti oħra li jżommuhom fil-wiċċ. – ix-xbieki għandhom ikunu ta' tul massimu ta’ 5 mili nawtiċi, u t-tul totali tax-xbieki kollha użati f'waqt wieħed ma għandux jaqbeż il-25 km għal kull bastiment. – Il-ħin massimu fl-ilma għandu jkun ta' 24 siegħa; jew (b) Xbieki tat-tħabbil fejn il-qies tal-malji jkun ekwivalenti għal 250 mm jew aktar, sakemm: – jintużaw f'ilmijiet li l-fond tagħhom fuq il-mappa huwa inqas minn 600 metru, – ikunu ta' mhux aktar minn 15 malja fond, ikollhom proporzjon tad-dendil ta' mhux anqas minn 0.33, – ma jkunux armati b'sufruni jew oġġetti oħra li jżommuhom fil-wiċċ, – kull waħda għandha tkun ta' tul massimu ta’ 10 km. It-tul totali tax-xbieki kollha użati f'waqt wieħed ma għandux jaqbeż il-100 km għal kull bastiment. – Il-ħin massimu fl-ilma għandu jkun ta' 72 siegħa; (c) Għeżula fid-Diviżjonijiet IIIa, IVa, Vb, VIa, VIb, VIIb, c, j, k tal-ICES u s-Subżona XII tal-ICES fil-Lvant ta' 27o W, bid-daqs tal-malji ekwivalenti għal 100 mm jew aktar u anqas minn 130 mm sakemm: – dawn jintużaw f'ilmijiet li l-fond tagħhom fuq il-mappa huwa aktar minn 200 metru u inqas minn 600 metru fond; – ikunu ta' mhux aktar minn 100 malja fond, ikollhom proporzjon tad-dendil ta' mhux anqas minn 0.5, – ikunu armati b'sufruni jew oġġetti oħra li jżommuhom fil-wiċċ, – kull xibka għandha tkun ta' tul massimu ta’ erba' mili nawtiċi, u t-tul totali tax-xbieki kollha użati f'waqt wieħed ma għandux jaqbeż l-20 km għal kull bastiment, – il-ħin massimu fl-ilma għandu jkun ta' 24 siegħa, – mhux inqas minn 85 % skont il-piż tal-qabda miżmuma tikkonsisti minn marlozz; – l-għadd ta' bastimenti li jkunu qed jipparteċipaw fis-sajd ma għandux jiżdied aktar mil-livell irreġistrat fl-2008, – il-kaptan tal-bastiment li jkun qed jieħu sehem f'din is-sajda għandu jirreġistra fil-ġurnal ta' abbord, qabel ma jħalli l-port, il-kwantità u t-tul totali tal-irkaptu li jkun qed jinġarr abbord il-bastiment. Minimu ta' 15 % tal-partenzi għandhom ikun soġġetti għal spezzjoni, – il-kaptan tal-bastiment għandu jkollu 90 % tal-irkaptu abbord kif ivverifikat fil-ġurnal ta' abbord tal-Komunità għal dak il-vjaġġ fil-ħin tal-ħatt, u – il-kwantità tal-ispeċijiet kollha maqbuda akbar minn 50 kg, inklużi l-kwantitajiet kollha akbar minn 50 kg mormija, għandhom jiġu rreġistrati fil-ġurnal ta' abbord tal-Komunità. 4. Madankollu, din id-deroga ma għandhiex tapplika fiż-Żona Regolatorja tan-NEAFC kif definit fl-Artikolu 3(3) tar-Regolament (UE) Nru 1236/2010. 5. Wieħed biss mit-tipi ta' rkapti deskritti fil-paragrafu 3(a) u 3(b) għandu jinżamm abbord il-bastiment fi kwalunkwe ħin. Il-bastimenti jistgħu jġorru abbord xbieki b'tul totali li jkun 20 % aktar mit-tul massimu tal-flotot li jistgħu jintużaw fi kwalunkwe ħin. 6. Il-kaptan ta' bastiment bil-permess għas-sajd b'xbieki fissi msemmi fil-paragrafu 2 għandu jirreġistra fil-ġurnal ta' abbord l-ammont u t-tulijiet tal-irkaptu li jkun qed jinġarr mill-bastiment qabel ma jitlaq mill-port u meta jidħol lura fil-port, u għandu jqis kwalunkwe diskrepanza bejn iż-żewġ kwantitajiet. 7. Fir-rigward ta' bastimenti li jibbenefikaw mid-deroga msemmija fil-paragrafu 3(c) mill-inqas 15 % tal-partenzi għandhom ikunu soġġetti għal spezzjoni. 8. L-awtoritajiet kompetenti għandu jkollhom id-dritt li jneħħu mill-baħar irkaptu mitluq waħdu fid-Diviżjonijiet IIIa, IVa, Vb, VIa, VIb, VII b, c, j, k tal-ICES u s-Subżoni XII tal-ICES fil-Lvant ta' 27o W, fis-sitwazzjonijiet li ġejjin: (a) - l-irkaptu ma jkunx immarkat kif xieraq; (b) - il-marki tal-bagi jew id-dejta tal-VMS jindikaw li s-sid ma kienx jinsab f'distanza ta' anqas minn 100 mil nawtiku mill-irkaptu għal aktar minn 120 siegħa; (c) - l-irkaptu jintuża f'ilmijiet b'fond, li fuq il-mappa, ikun aktar minn dak permess; (d) - l-irkaptu huwa b'malji ta' qies illegali. 9. Il-kaptan ta' bastiment b'permess għas-sajd bix-xbieki fiss imsemmi fil-paragrafu 6 għandu jirreġistra fil-ġurnal ta' abbord, matul kull vjaġġ tas-sajd, l-informazzjoni li ġejja: – il-qies tal-malji tax-xibka użata, – it-tul nominali ta' xibka waħda, – l-għadd ta' xbieki fi flotta, – l-għadd totali ta’ flotot użati, – il-pożizzjoni ta' kull flotta użata, – il-fond ta' kull flotta użata, – il-ħin fl-ilma ta' kull flotta użata, – il-kwantità ta' kwalunkwe rkaptu mitluf, l-aħħar pożizzjoni magħrufa tiegħu u d-data meta ntilef. 10. Bastimenti li jistadu bil-permess għax-xbieki fiss imsemmija fil-paragrafu 2 għandhom jitħallew iħottu l-art fil-portijiet magħżula mill-Istati Membri biss skont l-Artikolu 7 tar-Regolament (KE) Nru 2347/2002[16]. 11. Il-kwantità ta' klieb il-baħar miżmuma abbord minn kwalunkwe bastiment li juża t-tip ta' irkaptu deskritt fil-paragrafu 3(b), ma għandhiex tkun aktar minn 5 % ta' piż ħaj tal-kwantità totali tal-organiżmi tal-baħar miżmuma abbord.” Artikolu 34c Kundizzjoni għas-sajd bl-użu ta' ċertu rkaptu miġbud awtorizzat fil-Bajja ta' Biscay 1. B'deroga mid-dispożizzjonijiet stabbiliti fl-Artikolu 5(2) tar-Regolament tal-Kummissjoni (KE) Nru 494/2002[17], għandu jkun permess li ssir attività tas-sajd bl-użu ta' xbieki tat-tkarkir, tartaruni Daniżi u rkaptu simili, għajr xbieki tat-tkarkir bit-travu b'malji ta' daqs li jvarja minn 70 sa 99 mm fiż-żona definita fl-Artikolu 5(1)(b) tar-Regolament (KE) Nru 494/2002 jekk l-irkaptu jkun mgħammar b'pannell bil-malji kwadri skont l-Anness XIVb. 2. Meta jsir is-sajd fid-Diviżjonijiet VIII a u b tal-ICES, għandu jkun permess l-użu ta' gradilja selettiva u dak li jiġi konness magħha quddiem il-manka u/jew pannell ta' malji kwadri b'daqs tal-malji ekwivalenti għal jew aktar minn 60 mm fil-parti ta' taħt tal-biċċa ta' estensjoni quddiem il-manka. Id-dispożizzjonijiet stabbiliti fl-Artikoli 4(1), 6 u 9(1) ta’ dan ir-Regolament u fl-Artikolu 3(a) u (b) tar-Regolament (KE) Nru 494/2002 ma għandhomx japplikaw fir-rigward tas-sezzjoni tax-xibka tat-tkarkir li fiha jiddaħħal dak it-tagħmir selettiv. Artikolu 34d Miżuri għall-protezzjoni ta' ħabitats vulnerabbli tal-baħar fond fiż-Żona Regolatorja tan-NEAFC 1. Għandu jkun ipprojbit it-tkarkir tal-qiegħ u s-sajd b'irkaptu statiku, inklużi għeżula u konzijiet tal-qiegħ, f'żoni ddelinjati bit-tgħaqqid sekwenzjali tal-linji ta’ rombu tal-koordinati li ġejjin, li għandhom jitkejlu skont is-sistema tal-koordinati WGS84: Il-Hecate Seamounts: – 52o21.2866' N, 31o09.2688' W – 52o20.8167' N, 30o51.5258' W – 52o12.0777' N, 30o54.3824' W – 52o12.4144' N, 31o14.8168' W – 52o21.2866' N, 31o09.2688' W Il-Faraday Seamounts: – 50o01.7968' N, 29o37.8077' W – 49o59.1490' N, 29o29.4580' W – 49o52.6429' N, 29o30.2820' W – 49o44.3831' N, 29o02.8711' W – 49o44.4186' N, 28o52.4340' W – 49o36.4557' N, 28o39.4703' W – 49o29.9701' N, 28o45.0183' W – 49o49.4197' N, 29o42.0923' W – 50o01.7968' N, 29o37.8077' W Parti mir-Reykjanes Ridge: – 55o04.5327' N, 36o49.0135' W – 55o05.4804' N, 35o58.9784' W – 54o58.9914' N, 34o41.3634' W – 54o41.1841' N, 34o00.0514' W – 54o00.0000' N, 34o00.0000' W – 53o54.6406' N, 34o49.9842' W – 53o58.9668' N, 36o39.1260' W – 55o04.5327' N, 36o49.0135' W L-Altair Seamounts: – 44o50.4953' N, 34o26.9128' W – 44o47.2611' N, 33o48.5158' W – 44o31.2006' N, 33o50.1636' W – 44o38.0481' N, 34o11.9715' W – 44o38.9470' N, 34o27.6819' W – 44o50.4953' N, 34o26.9128' W L-Antialtair Seamounts: – 43o43.1307' N, 22o44.1174' W – 43o39.5557' N, 22o19.2335' W – 43o31.2802' N, 22o08.7964' W – 43o27.7335' N, 22o14.6192' W – 43o30.9616' N, 22o32.0325' W – 43o40.6286' N, 22o47.0288' W – 43o43.1307' N, 22o44.1174' W Hatton Bank: – 59°26.00' N, 14°30.00' W – 59°12.00' N, 15°08.00' W – 59°01.00' N, 17°00.00' W – 58°50.00' N, 17°38.00' W – 58°30.00' N, 17°52.00' W – 58°30.00' N, 18°22.00' W – 58°03.00' N, 18°22.00' W – 58°03.00' N, 17°30.00' W – 57°55.00' N, 17°30.00' W – 57°45.00' N, 19°15.00' W – 58°11.15' N, 18°57.51' W – 58°11.57' N, 19°11.97' W – 58°27.75' N, 19°11.65' W – 58°39.09' N, 19°14.28' W – 58°38.11' N, 19°01.29' W – 58°53.14' N, 18°43.54' W – 59°00.29' N, 18°01.31' W – 59°08.01' N, 17°49.31' W – 59°08.75' N, 18°01.47' W – 59°15.16' N, 18°01.56' W – 59°24.17' N, 17°31.22' W – 59°21.77' N, 17°15.36' W – 59°26.91' N, 17°01.66' W – 59°42.69' N, 16°45.96' W – 59°20.97' N, 15°44.75' W – 59°21.00' N, 15°40.00' W – 59°26.00' N, 14°30.00' W North West Rockall: – 57o00' N, 14o53' W – 57o37' N, 14o42' W – 57o55' N, 14o24' W – 58o15' N, 13o50' W – 57o57' N, 13o09' W – 57o50' N, 13o14' W – 57o57' N, 13o45' W – 57o49' N, 14o06' W – 57o29' N, 14o19' W – 57o22' N, 14o19' W – 57o00' N, 14o34' W – 56o56' N, 14o36' W – 56o56' N, 14o51' W South-West Rockall (Empress of Britain Bank): – 56o24' N, 15o37' W – 56o21' N, 14o58' W – 56o04' N, 15o10' W – 55o51' N, 15o37' W – 56o10' N, 15o52' W Logachev Mound: – 55°17' N, 16°10' W – 55°34' N, 15°07' W – 55°50' N, 15°15' W – 55°33' N, 16°16' W – 55°17' N, 16°10' W West Rockall Mound: – 57o20' N, 16o30' W – 57o05' N, 15o58' W – 56o21' N, 17o17' W – 56o40' N, 17o50' W 2. Meta, waqt operazzjonijiet tas-sajd f’żoni ġodda u eżistenti għas-sajd tal-qiegħ fiż-Żona Regolatorja tan-NEAFC, il-kwantità ta’ qroll ħaj u sponoż ħajjin maqbuda għal kull irkaptu taqbeż 60 kg ta’ qroll ħaj u/jew 800 kg ta’ sponoż ħajjin, il-bastiment għandu jinforma lill-Istat tiegħu tal-bandiera, iwaqqaf is-sajd u jimxi tal-anqas 2 mili nawtiċi ’l bogħod mill-pożizzjoni li l-evidenza tissuġġerixxi li hija l-eqreb għall-pożizzjoni eżatta fejn tkun saret din il-qabda. Artikolu 34e Miżuri għall-protezzjoni ta' ħabitats vulnerabbli tal-baħar fond fid-Diviżjonijiet VIIc, j, k tal-ICES 1. Għandu jkun ipprojbit it-tkarkir u s-sajd b'irkaptu statiku, inklużi għeżula u konzijiet tal-qiegħ, f'żoni ddelinjati bit-tgħaqqid f'sekwenza tal-linji rombu tal-koordinati sussegwenti, li għandhom jitkejlu skont is-sistema tal-koordinati WGS84: Il-Provinċja tal-Belgica Mound: – 51o29.4' N, 11o51.6' W – 51o32.4' N, 11o41.4' W – 51o15.6' N, 11o33.0' W – 51o13.8' N, 11o44.4' W Il-Provinċja tal-Hovland Mound: – 52o16.2' N, 13o12.6' W – 52o24.0' N, 12o58.2' W – 52o16.8' N, 12o54.0' W – 52o16.8' N, 12o29.4' W – 52o04.2' N, 12o29.4' W – 52o04.2' N, 12o52.8' W – 52o09.0' N, 12o56.4' W – 52o09.0' N, 13o10.8' W Il-Majjistral tal-Porcupine Bank iż-Żona I; – 53o30.6' N, 14o32.4' W – 53o35.4' N, 14o27.6' W – 53o40.8' N, 14o15.6' W – 53o34.2' N, 14o11.4' W – 53o31.8' N, 14o14.4' W – 53o24.0' N, 14o28.8' W Il-Majjistral tal-Porcupine Bank iż-Żona II; – 53o43.2' N, 14o10.8' W – 53o51.6' N, 13o53.4' W – 53o45.6' N, 13o49.8' W – 53o36.6' N, 14o07.2' W Il-Lbiċ tal-Porcupine Bank – 51o54.6' N, 15o07.2' W – 51o54.6' N, 14o55.2' W – 51o42.0' N, 14o55.2' W – 51o42.0' N, 15o10.2' W – 51o49.2' N, 15o06.0' W 2. Il-bastimenti kollha li jistadu għall-ħut pelaġiku fiż-żoni protetti għall-ħabitats vulnerabbli tal-baħar fond stabbiliti fil-paragrafu 1 għandhom ikunu fuq lista ta' bastimenti awtorizzati u tinħarġilhom awtorizzazzjoni speċjali tas-sajd skont l-Artikolu 7 tar-Regolament (KE) Nru 1224/2009 li għandha tinżamm abbord. Il-bastimenti inklużi fil-lista awtorizzata għandhom iġorru abbord irkaptu esklussivament pelaġiku. 3. Il-bastimenti li jistadu għall-ħut pelaġiku li bi ħsiebhom jistadu f'żona protetta għall-ħabitats vulnerabbli tal-baħar fond hekk kif stabbilit fil-paragrafu 1 għandhom jagħtu notifikazzjoni minn qabel ta' erba' sigħat dwar il-ħsieb tagħhom li jidħlu f'żona protetta għall-ħabitats vulnerabbli tal-baħar fond liċ-Ċentru tal-Monitoraġġ tas-Sajd Irlandiż (FMC) hekk kif definit fl-Artikolu 4(15) tar-Regolament (KE) Nru 1224/2009. Fl-istess waqt għandhom jinnotifikaw il-kwantitajiet ta' ħut miżmuma abbord. 4. Il-bastimenti li jistadu għall-ħut pelaġiku f'żona protetta għall-ħabitats vulnerabbli tal-baħar fond hekk kif stabbilit fil-paragrafu 1, irid ikollhom Sistema ta' Monitoraġġ ta' Bastimenti (VMS) operazzjonali, li tiffunzjona b’mod sħiħ u li hi sigura, li tikkonforma kompletament mar-regoli rispettivi meta jkunu f'żona protetta għall-ħabitats vulnerabbli tal-baħar fond. 5. Il-bastimenti li jistadu għall-ħut pelaġiku li jistadu f'żona protetta għall-ħabitats vulnerabbli tal-baħar fond hekk kif stabbilit fil-paragrafu 1 għandhom jagħmlu rapporti bil-VMS kull siegħa. 6. Il-bastimenti li jistadu għall-ħut pelaġiku li jkunu temmew is-sajd f'żona protetta għall-ħabitats vulnerabbli tal-baħar fond hekk kif stabbilit fil-paragrafu 1 għandhom jinfurmaw lill-FMC Irlandiż hekk kif jitilqu ż-żona. Fl-istess waqt għandhom jinnotifikaw il-kwantitajiet ta' ħut miżmuma abbord. 7. Is-sajd għal speċijiet pelaġiċi f'żona protetta għall-ħabitats vulnerabbli tal-baħar fond hekk kif stabbilit fil-paragrafu 1 huwa ristrett għal li wieħed ikollu abbord jew jistad bi xbieki b'daqs tal-malja li jkunu bejn 16-il mm u 31 mm jew bejn 32 mm u 54 mm. Artikolu 34f Miżuri għall-protezzjoni ta' ħabitats vulnerabbli tal-baħar fond fid-Diviżjonijiet VIIIc tal-ICES 1. Għandu jkun ipprojbit it-tkarkir tal-qiegħ u s-sajd b'irkaptu statiku, inklużi għeżula u konzijiet tal-qiegħ, fiż-żona magħluqa bit-tgħaqqid sekwenzjali mal-linji ta' rombu tal-koordinati li ġejjin, li għandhom jitkejlu skont is-sistema tal-koordinati WGS84: El Cachucho: – 44o12.00' N, 05o16.00' W – 44o12.00' N, 04o26.00' W – 43o53.00' N, 04o26.00' W – 43o 53.00' N, 05o16.00' W 2. B'deroga mill-projbizzjoni mniżżla fil-paragrafu 1, il-bastimenti li wettqu sajd bil-konzijiet tal-qiegħ fl-2006, l-2007 u l-2008 bil-mira ta' aktar lipp tal-qawwi jistgħu jakkwistaw mill-awtoritajiet tas-sajd tagħhom awtorizzazzjoni speċjali tas-sajd li tippermettilhom ikomplu jwettqu dak is-sajd fiż-żona tan-Nofsinhar ta' 44o00.00' N. Il-bastimenti kollha li jkunu akkwistaw din l-awtorizzazzjoni speċjali tas-sajd għandhom, indipendentement mit-tul totali tagħhom, ikollhom fl-użu VMS sigura operazzjonali, li tiffunzjona b'mod sħiħ li tikkonforma mar-regoli rispettivi, meta jitwettaq is-sajd fiż-żona stabbilita fil-paragrafu 1." (10) L-Artikolu 38 għandu jitħassar. (11) L-Artikolu 47 għandu jitħassar. (12) Fl-Anness I, in-nota f'qiegħ il-paġna 6 tat-tabella għandha titħassar. (13) Fl-Anness XII, fit-tabella, ir-ringieli li jikkorrispondu għall-gandoffli short-necked u l-qarnita għandhom jiġu sostitwiti b'dan li ġej: Speċijiet || Daqs Minimu Reġjuni minn 1 sa 5, minbarra Skagerrak/Kattegat || Skagerrak/Kattegat Gandoffli short-necked (Ruditapes philippinarum) || 35 mm || Speċijiet || Daqs Minimu: Ir-reġjuni minn 1 sa 5, minbarra Skagerrak/Kattegat Qarnit (Octopus Vulgaris) || Iż-żona kollha minbarra l-ilmijiet li jaqgħu taħt is-sovranità jew il-ġurisdizzjoni tar-Reġjun 5: 750 gramma Ilmijiet li jaqgħu taħt is-sovranità jew il-ġurisdizzjoni tar-Reġjun 5: 450 gramma (imnaddfa) (14) Fl-Anness XIV, dan li ġej għandu jiddaħħal fl-ordni alfabetika korrispondenti tagħhom ta' ismijiet vernakulari: ISEM VERNAKULARI || ISEM XJENTIFIKU Minfaħ || Capros aper Lipp abjad || Phycis blennoides Redfish || Sebastes spp. Sardinelli || Sardinella aurita (15) Għandhom jiddaħħlu l-Annessi XIVa sa XIVd li ġejjin: "ANNEX XIVa SPEĊIFIKAZZJONIJIET GĦAL GRADILJA SELETTIVA 1. Il-gradilja għandha tkun rettangolari. Il-vireg tal-gradilja għandhom ikunu paralleli mal-assi wieqfa tal-gradilja. L-ispazju bejn il-vireg ma għandux jaqbeż il-35 mm. Għandu jkun permess l-użu ta' ċappetta waħda jew aktar biex jiġi ffaċilitat il-ħżin tagħha fuq il-kapstan tax-xbiek. 2. Il-gradilja għandha tiġi mmuntata b'mod djagonali fix-xbieki tat-tkarkir, 'il fuq u lura, ikun fejn ikun minn eżatt quddiem il-manka sat-tarf ta' ġewwa tas-sezzjoni li ma tidjieqx. Il-ġnub kollha tal-gradilja għandhom ikunu mwaħħla max-xbieki tat-tkarkir. 3. Fil-parti ta' fuq tax-xbieki tat-tkarkir għandu jkun hemm ħruġ mhux imblukkat għall-ħut imqabbad immedjatament man-naħa ta' fuq tal-gradilja. Il-fetħa tal-ħruġ għall-ħut għandu jkollha l-istess wisa' fuq il-ġenb ta' wara daqs il-wisa' tal-gradilja u għandha tinqata' għal tarf fid-direzzjoni ta' ġewwa tul il-vireg tax-xibka miż-żewġ naħat tal-gradilja. 4. Għandu jkun permess it-twaħħil ta' għamla ta' lenbut li jidderieġi l-ħut lejn qiegħ ix-xbieki tat-tkarkir u l-gradilja. Il-qies minimu tal-malji tal-lenbut għandu jkun 70 mm. Il-fetħa vertikali minima tal-lenbut ta’ gwida lejn il-gradilja għandha tkun 15 cm. Il-wisa' tal-lenbut li jidderieġi l-ħut lejn il-gradilja għandu jkun l-istess wisa' tal-gradilja. ANNESS XIVb KUndizzjoniJIET għas-sajd b'ċertu rkaptu MIĠBUD awtorizzat fil-Bajja ta' Biscay 1. Speċifikazzjonijiet tal-pannell ta' fuq b'malji kwadri Il-pannell għandu jkun sezzjoni rettangolari ta' xibka. Għandu jkun hemm pannell wieħed biss. Il-pannell ma għandux ikun imblukkat bl-ebda mod b'oġġetti miżjuda sew minn ġewwa kif ukoll minn barra. 2. Pożizzjoni tal-pannell Il-pannell għandu jiddaħħal fin-nofs tal-parti ta' fuq tas-sezzjoni li tidjieq ta' wara tax-xbieki eżatt quddiem il-parti li ma tidjieqx magħmula mill-parti tal-estensjoni u l-manka. Il-pannell għandu jispiċċa mhux aktar minn 12-il malja mir-ringiela ta’ malji mmaljati bl-idejn bejn il-biċċa tal-estensjoni u s-sezzjoni ta’ wara li tidjieq tax-xbieki tat-tkarkir. 3. Daqs tal-pannell It-tul tal-pannell għandu jkun mill-inqas 2 metri u l-wisa' tal-pannell, mill-inqas metru. 4. Xbieki tal-pannell Il-malji għandu jkollhom ftuħ minimu ta’ 100 mm. Il-malji għandhom ikunu kwadri i.e. l-erba’ ġnieb tal-pannell għandhom jinqatgħu kollha vireg. Ix-xibka għandha tkun immontata b'tali mod li l-vireg ikunu paralleli u perpendikulari għall-assi lonġitudinali tal-manka. Ix-xibka għandha tkun ta' ħjut singoli. Il-ħxuna tal-ħjut ma għandhiex tkun aktar minn 4 mm. 5. Tqegħid tal-pannell fix-xibka bil-malji forma ta' djamant Għandu jkun permess li titwaħħal ċmusa mal-erba' ġnub tal-pannell. Id-djametru ta' din iċ-ċmusa ma għandux ikun aktar minn 12 mm. It-tul stirat tal-pannell għandu jkun daqs it-tul stirat tal-malji forma ta’ djamant imwaħħla man-naħa lonġitudinali tal-pannell. L-għadd ta' malji forma ta’ djamant fix-xibka ta' fuq imwaħħla mal-iżgħar naħa tal-pannell (jiġifieri, il-ġenb b'tul ta' metru li huwa perpendikolari għall-assi lonġitudinali tal-manka) għandu tal-anqas l-għadd ta' malji forma ta’ djamant sħaħ imwaħħla mal-ġenb lonġitudinali tal-pannell diviżi b'0.7. 6. It-tqegħid tal-pannell fix-xibka tat-tkarkir huwa muri hawn taħt. ANNESS XIVc PANNELL TA' MALJI KWADRI GĦAL BASTIMENTI AKBAR MINN 15-IL METRU 1. Speċifikazzjonijiet tal-pannell ta' fuq b'malji kwadri Il-pannell għandu jkun sezzjoni rettangolari ta' xibka. Ix-xibka għandha tkun ta' ħjut singoli. Il-malji għandhom ikunu malji kwadri, jiġifieri l-erba' naħiet tax-xibka tal-pannell għandhom ikunu maqtugħin kollha vireg. Id-daqs tal-malji għandu jkun 120 mm jew aktar. It-tul tal-pannell għandu jkun mill-inqas 3 metri minbarra meta jkun inkorporat fi xbieki miġbuda minn bastimenti ta' anqas minn 112 kilowatt, meta jrid ikun tal-anqas 2 metri fit-tul. 2. Pożizzjoni tal-pannell Il-pannell għandu jiddaħħal fil-pannell ta' fuq tal-manka. It-tarf ta' wara nett tal-pannell ma għandux ikun aktar minn 12-il metru mill-codline hekk kif definit fl-Artikolu 8 tar-Regolament tal-Kummissjoni (KEE) Nru 3440/84[18]. 3. Tqegħid tal-pannell fix-xibka bil-malji forma ta' djamant Ma għandux ikun hemm aktar minn żewġ malji forma ta' djamant miftuħa bejn in-naħa lonġitudinali tal-pannell u ċ-ċmusa ta' maġenbha. It-tul stirat tal-pannell għandu jkun daqs it-tul stirat tal-malji forma ta’ djamant imwaħħla man-naħa lonġitudinali tal-pannell. Ir-rata ta’ ġonot bejn il-malji forma ta' djamant tal-pannell ta' fuq tal-manka u l-iżgħar naħa tal-pannell għandha tkun ta' tliet malji forma ta' djamant għal malju kwadru wieħed għal manka ta’ 80 mm, jew żewġ malji forma ta' djamant għal malju kwadru wieħed għal manka ta’ 120 mm, għajr għall-vireg tax-xifer tal-pannell miż-żewġ naħiet. ANNESS XIVd PANNELL TA' MALJI KWADRI GĦAL BASTIMENTI IŻGĦAR MINN 15-IL METRU 1. Speċifikazzjonijiet tal-pannell ta' fuq b'malji kwadri Il-pannell għandu jkun sezzjoni rettangolari ta' xibka. Ix-xibka għandha tkun ta' ħjut singoli. Il-malji għandhom ikunu malji kwadri, jiġifieri l-erba' naħiet tax-xibka tal-pannell għandhom ikunu maqtugħin kollha vireg. Id-daqs tal-malji għandu jkun 110 mm jew aktar. It-tul tal-pannell għandu jkun mill-inqas 3 metri minbarra meta jkun inkorporat fi xbieki miġbuda minn bastimenti ta' anqas minn 112 kilowatt, meta jrid ikun tal-anqas 2 metri fit-tul. 2. Pożizzjoni tal-pannell Il-pannell għandu jiddaħħal fil-pannell ta' fuq tal-manka. It-tarf ta' wara nett tal-pannell ma għandux ikun aktar minn 12-il metru mill-codline hekk kif definit fl-Artikolu 8 tar-Regolament tal-Kummissjoni (KEE) Nru 3440/84. 3. Tqegħid tal-pannell fix-xibka bil-malji forma ta' djamant Ma għandux ikun hemm aktar minn żewġ malji forma ta' djamant miftuħa bejn in-naħa lonġitudinali tal-pannell u ċ-ċmusa ta' maġenbha. It-tul stirat tal-pannell għandu jkun daqs it-tul stirat tal-malji forma ta’ djamant imwaħħla man-naħa lonġitudinali tal-pannell. Ir-rata ta' ġonot bejn il-malji forma ta' djamant tal-pannell ta' fuq tal-manka u l-iżgħar naħa tal-pannell għandha tkun ta' żewġ malji forma ta' djamant għal malju kwadru wieħed, ħlief għall-vireg tax-xifer tat-tieqa miż-żewġ naħiet." Artikolu 2 Tħassir tar-Regolament (KE) Nru 1288/2009 Ir-Regolament (KE) Nru 1288/2009 huwa b’dan imħassar. Artikolu 3 Dħul fis-seħħ Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President [1] COM (2008)324. [2] ĠU L 125, 27.4.1998, p. 1. [3] ĠU L 22, 26.1.2009, p. 1 [4] ĠU L 347, 24.12.2009, p. 6. [5] Ir-Regolament (UE) Nru 579/2011 tal-Parlament Ewropew u tal-Kunsill tat-8 ta’ Ġunju 2011 li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u r-Regolament tal-Kunsill (KE) Nru 1288/2009 li jistabbilixxi miżuri tekniċi tranżitorji mill-1 ta’ Jannar 2010 sat-30 ta’ Ġunju 2011 (ĠU L 165, 24.6.2011, p. 1). [6] Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-ħabitat naturali u tal-fawna u l-flora selvaġġa, ĠU L 206, 22.7.1992, p. 7. [7] SEC(2008) 1978. [8] ĠU L 55, 28.02.2008, p. 19. [9] ĠU L 347, 24.12.2009, p. 6. [10] ĠU L 125, 27.4.1998, p. 1. [11] ĠU L 22, 26.1.2009, p. 1. [12] ĠU L 343, 22.12.2009, p. 1. [13] ĠU L 351, 28.12.2002, p. 6 [14] ĠU L 348, 31.12.2010, p. 17. [15] ĠU L 41, 13.2.2002, p. 1. [16] ĠU L 351, 28.12.2002, p. 6 [17] ĠU L 77, 20.3.2002, p. 8. [18] ĠU L 318, 07.12.1984, p. 23.